American Dad

American Dad (orig. American Dad!) er en amerikansk animert komiserie som har gått på amerikansk TV siden 2005. Den er produsert av Underdog Productions og Fuzzy Door Productions for 20th Century Fox. I 2014 tok TBS over sendingene.
De kom tilbake på fox i 2026

Den ble delvis skapt av Seth MacFarlane, skaperen av Familien Griffin.  

American Dad handler om CIA-agenten Stan Smith og hans familie. Familien bor i en fiktiv by kalt Langley Falls, Virginia i Washington, D.C.-området. Byen er en sammensetning av Langley, Virginia og Great Falls, Virginia. Det virkelige CIA-hovedkvarteret ligger i Langley.

 Figurene 
Stan Smith har jobbet for CIA siden 1980-årene som "våpenekspert", og er alltid oppdatert på terrorismen. Han kan være veldig paranoid og beskyttende. Han verdsetter republikanere som Ronald Reagan, George W. Bush og John McCain over alt på jord, og elsker brusen "Mr. Pibb".
Francine Smith, den søte kona til Stan Smith. Hun holder sine egne meninger og festglade personlighet for seg selv, av hensyn til sin ultra-konservative mann. Hun har nesten ingen venner fordi hun ikke har noen karriere utenfor huset, og fordi Stan skremmer naboene.
Hayley Smith, den ultra-gavmilde og venstreorienterte datteren til Stan og Francine. Hennes syn på ting gjør at Stan har mindre tillit til henne enn broren, Steve. Hun er 18 år, går på college og liker marihuana (noe ikke foreldrene vet).
Steve Smith, den svært lettpåvirkende 14-årige sønnen til Stan og Francine. Roger ser ut til å være hans beste venn. Han spiller Dungeons & Dragons med hans tre beste menneskevenner, Snot, Barry og Toshi. Steve kommer ofte i krangler med Stan, som vil at han skal følge i hans fotspor, og kritiserer de nerdete vennene og vanene hans.
Klaus, er familiens gullfisk. Klaus var egentlig et menneske fra Tyskland, men CIA byttet hjernen hans fordi han hadde bedrevet ulovlig virksomhet. I den tysk-dubbede versjonen av American Dad, snakker Klaus en Sachsen-dialekt.
Roger, det sarkastiske, ensomme, fjerne, alkoholskadde romvesenet, som reddet Stans liv i "Area 51". Han bruker dagen på å røyke, drikke og spise usunn mat. Han får ikke lov til å forlate huset (uten forkledning), og familien skjuler hans eksistens.

 Rollene 
 Figur Stemme  Stan Smith  Seth MacFarlane Francine Smith  Wendy Schaal Hayley Smith  Rachael MacFarlane Steve Smith  Scott Grimes Klaus  Dee Bradley Baker Roger  Seth MacFarlane

 Åpning 
I likhet med andre animasjonsseriers åpningssekvenser har American Dad en tilbakevendende filmsnutt i starten som endrer seg for hver episode. Når Stan synger "Good Morning, USA", åpner han hoveddøra og løfter opp avisa fra bakken. Overskriften på framsida er forskjellig fra hver episode, i likhet med The Simpsons der Bart skriver noe forskjellig på tavlen hver gang. Disse overskriftene er spottende, og er normalt harseleringer med USAs regjering, media eller aktuelle hendelser. Et eksempel er «Childhood obesity up, pedophilia down». Fra 4 sesong ble åpningssekvensen endret. Blant annet ble avisspøken byttet ut med at Roger dukker opp på slutten, med et nytt kostyme hver gang, og synger "Good morning USA".

Seertall
Selv om serien har lykkes ved å ha blitt forlenget, har den ikke matchet Familien Griffin i seertall. På en vanlig søndag har American Dad litt over halvparten av seertallet til Familien Griffin og Simpsons, som kommer etterpå, på Fox.

 Skapere 
 Mannskap Yrke Seth MacFarlane  Skaper/forfatter/produksjonsleder Mike Barker  Skaper/forfatter/produksjonsleder Matt Weitzman  Skaper/Forfatter/produksjonsleder David Zuckerman  Forfatter/med-produksjonsleder Rick Weiner  Forfatter/med-produksjonsleder Kenny Schwartz  Forfatter/med-produksjonsleder Crystal Khan  Forfatter/produsent Mike Shipley  Forfatter/med-produksjonsleder Jim Bernstein  Forfatter/med-produksjonsleder Steve Hely  Forfatter/redaktør Brian Boyle  Forfatter/produsent Chris Mckenna  Forfatter/redaktør Matt McKenna  Forfatter/redaktør Dan Vebber  Forfatter/supervising producer Jon Fener  Forfatter/supervising producer Josh Bycel  Forfatter/supervising producer Dave Locke  Forfatter/supervising producer

 Referanser 

Eksterne lenker

Kategori:Animerte komiserier fra USA
Kategori:Animerte voksenserier
Kategori:TV-produksjoner på Fox Broadcasting Company
Kategori:TV-produksjoner på TBS
Kategori:TV-produksjoner fra USA, fra 2000-årene
Kategori:TV-produksjoner fra USA, fra 2010-årene
Kategori:TV-produksjoner fra USA, fra 2020-årene